2020. gada 30. jūnijā Noteikumi Nr. 412

Rīgā (prot. Nr. 42 5. §)

**Grozījumi Ministru kabineta 2017. gada 25. aprīļa noteikumos Nr. 221 "Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu"**

Izdoti saskaņā ar

Energoefektivitātes likuma 6. panta

astoto daļu un 7. panta sesto daļu

Izdarīt Ministru kabineta 2017. gada 25. aprīļa noteikumos Nr. 221 "Noteikumi par kārtību, kādā tiek veiktas iemaksas energoefektivitātes fondos, un to apmēru, kā arī energoefektivitātes fonda līdzekļu izmantošanu" (Latvijas Vēstnesis, 2017, 86. nr.; 2019, 257. nr.) šādus grozījumus:

1. Papildināt noteikumu nosaukumu aiz vārdiem "kā arī" ar vārdu "valsts".
2. Svītrot 15., 16. un 17. punktu.
3. Izteikt 18. punktu šādā redakcijā:

"18. Sabiedrība "Altum" valsts energoefektivitātes fonda līdzekļus izmanto šādām atbalstāmām darbībām:

18.1. valsts atbalsta programmas īstenošanai, kas paredz obligātā enerģijas galapatēriņa mērķa sasniegšanu;

18.2. Ekonomikas ministrijas apstiprinātu sabiedrības informēšanas un izglītošanas pasākumu īstenošanai energoefektivitātes jomā, lai veicinātu sabiedrības izpratni un zināšanas par energoefektivitātes pasākumu ieviešanu un ieviešanas ieguvumiem;

18.3. valsts energoefektivitātes fonda pārvaldības nodrošināšanai."

1. Papildināt noteikumus ar 18.1 un 18.2 punktu šādā redakcijā:

"18.1 Šo noteikumu 18.2. apakšpunktā minēto darbību ietvaros attiecināmas ir:

18.11. izmaksas, kas veiktas, lai nodrošinātu šo noteikumu 18.2. apakš­punktā minētā mērķa sasniegšanu, tai skaitā informatīvo materiālu izstrāde un izgatavošana, informācijas un komunikācijas aktivitātes plašsaziņas līdzekļos, informatīvo un izglītojošo semināru organizēšana, konsultācijas un citi pasākumi;

18.12. tiešās un netiešās sabiedrības "Altum" vadības izmaksas, kas radušās, īstenojot šo noteikumu 18.2. apakšpunktā minētās darbības, un ir aprēķinātas atbilstoši sabiedrības "Altum" vadības izmaksu aprēķināšanas metodikai.

18.2 Šo noteikumu 18.3. apakšpunktā minētās darbības ietvaros attiecināmas ir šādas izmaksas:

18.21. valsts energoefektivitātes fonda pārvaldības izmaksas, tai skaitā tiešās un netiešās attiecināmās izmaksas;

18.22. šo noteikumu 18.21. apakšpunktā minētās izmaksas līdz 5 % no valsts energoefektivitātes fondā esošo iemaksu apmēra gadā fonda īstenošanas un uzraudzības laikā, bet ne vairāk kā 26 320 *euro*."

1. Izteikt 19. punktu šādā redakcijā:

"19. Sabiedrība "Altum" nodrošina no pārējām sabiedrības "Altum" darbībām nošķirtu fonda finanšu līdzekļu grāmatvedības uzskaiti, veicot atsevišķu uzskaiti par katru šo noteikumu 18. punktā minēto darbību."

1. Papildināt noteikumus ar 19.1 punktu šādā redakcijā:

"19.1 Sabiedrība "Altum" savā tīmekļvietnē publicē informāciju par katru valsts atbalsta programmu un sabiedrības informēšanas un izglītošanas pasākumu."

7. Svītrot 21. un 23. punktu.

8. Izteikt 24. punktu šādā redakcijā:

"24. Sabiedrība "Altum" līdz katra ceturkšņa pirmā mēneša trīsdesmitajam datumam iesniedz Ekonomikas ministrijā pārskatu par iepriekšējā ceturksnī īstenotajām darbībām, kas finansētas no valsts energoefektivitātes fonda līdzekļiem, un par izlietoto fonda finansējumu."

Ministru prezidents A. K. Kariņš

Ekonomikas ministrs J. Vitenbergs